Document ID: 32012D0462
Publication Date: 2012-07-23

Title and Content:
KOMISIJAS LĒMUMS
(2012. gada 23. jūlijs),
ar ko izdara grozījumus Lēmumā 2002/731/EK, 2002/732/EK, 2002/733/EK, 2002/735/EK un 2006/66/EK un atceļ Lēmumu 2002/730/EK attiecībā uz savstarpējas izmantojamības tehniskajām specifikācijām
(izziņots ar dokumenta numuru C(2012) 4982)
(Dokuments attiecas uz EEZ)
(2012/462/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 17. jūnija Direktīvu 2008/57/EK par dzelzceļa sistēmas savstarpēju izmantojamību Kopienā (1) un jo īpaši tās 6. panta 1. punktu,
tā kā:
(1)
Eiropas Parlamenta un Padomes 2004. gada 29. aprīļa Regulas (EK) Nr. 881/2004 par Eiropas Dzelzceļa aģentūras izveidošanu (Aģentūras regula) (2) 12. pants paredz, ka Eiropas Dzelzceļa aģentūra (turpmāk “aģentūra”) nodrošina, lai savstarpējas izmantojamības tehniskās specifikācijas (turpmāk “SITS”) tiktu pielāgotas tehnikas attīstībai un tirgus tendencēm, un sociālajām prasībām, un ierosina Komisijai veikt SITS grozījumus, kurus tā uzskata par vajadzīgiem.
(2)
Komisija ar 2007. gada 13. jūlija Lēmumu C(2007) 3371 deva aģentūrai vispārīgu pilnvarojumu veikt noteiktus pasākumus saskaņā ar Padomes 1996. gada 23. jūlija Direktīvu 96/48/EK par Eiropas ātrgaitas dzelzceļu sistēmas savstarpēju izmantojamību (3) un Eiropas Parlamenta un Padomes 2001. gada 19. marta Direktīvu 2001/16/EK par Eiropas parasto dzelzceļu sistēmas savstarpēju izmantojamību (4). Saskaņā ar šā vispārīgā pilnvarojuma nosacījumiem aģentūrai tika lūgts pārskatīt SITS par ātrgaitas ritošo sastāvu, kravas vagoniem, lokomotīvēm un pasažieru ritošo sastāvu, troksni, infrastruktūru, enerģijas apgādi, vilcienu vadības iekārtām un signalizāciju, satiksmes nodrošināšanu un vadību, kravas un pasažieru pārvadājumu telemātikas lietojumprogrammām, drošumu dzelzceļa tuneļos un pieejamību personām ar ierobežotām pārvietošanās spējām.
(3)
Aģentūra 2011. gada 31. martā sniedza ieteikumu par infrastruktūras reģistra specifikāciju, par kārtību, kādā pierādāms esošo līniju atbilstības līmenis SITS pamatparametriem un par attiecīgiem SITS grozījumiem (ERA/REC/04-2011/INT).
(4)
Komiteja, kas izveidota saskaņā ar Direktīvas 2008/57/EK 29. panta 1. punktu, 2011. gada 9. jūnijā sniedza labvēlīgu atzinumu par Komisijas Īstenošanas lēmuma projektu par Eiropas apstiprināto dzelzceļa ritekļu tipu reģistru un par Komisijas īstenošanas lēmuma projektu par dzelzceļa infrastruktūras reģistra kopīgajām specifikācijām. Pēc tam, kad, pamatojoties uz šiem projektiem, tika pieņemti divi Komisijas tiesību akti, proti, Komisijas 2011. gada 15. septembra Īstenošanas lēmums 2011/633/ES par dzelzceļa infrastruktūras reģistra kopīgajām specifikācijām (5) un Komisijas 2011. gada 4. oktobra Īstenošanas lēmums 2011/665/ES par Eiropas apstiprināto dzelzceļa ritekļu tipu reģistru (6), attiecīgās SITS jāatjaunina, lai nodrošinātu vispārēju konsekvenci.
(5)
Praktisku iemeslu dēļ ir ieteicams ar vienu Komisijas lēmumu izdarīt grozījumus vairākās SITS, lai tiesību aktos ieviestu konkrētus labojumus un atjauninājumus. Šie labojumi un atjauninājumi neizriet no SITS vispārējas pārskatīšanas vai to ģeogrāfiskās darbības jomas paplašināšanas.
(6)
Tāpēc jāgroza šādi lēmumi:
-
Komisijas 2002. gada 30. maija Lēmums 2002/731/EK par savstarpējās izmantojamības tehnisko specifikāciju attiecībā uz Padomes Direktīvas 96/48/EK 6. panta 1. punktā minēto Eiropas ātrgaitas dzelzceļu sistēmas kontroles un vadības un signalizācijas apakšsistēmu (7),
-
Komisijas 2002. gada 30. maija Lēmums 2002/732/EK par savstarpējās izmantojamības tehnisko specifikāciju attiecībā uz Padomes Direktīvas 96/48/EK 6. panta 1. punktā minēto Eiropas ātrgaitas dzelzceļu sistēmas infrastruktūras apakšsistēmu (8),
-
Komisijas 2002. gada 30. maija Lēmums 2002/733/EK par savstarpējās izmantojamības tehnisko specifikāciju attiecībā uz Padomes Direktīvas 96/48/EK 6. panta 1. punktā minēto Eiropas ātrgaitas dzelzceļu sistēmas enerģijas apakšsistēmu (9),
-
Komisijas 2002. gada 30. maija Lēmums 2002/735/EK par savstarpējās izmantojamības tehnisko specifikāciju attiecībā uz Padomes Direktīvas 96/48/EK 6. panta 1. punktā minēto Eiropas ātrgaitas dzelzceļu sistēmas ritošā sastāva apakšsistēmu (10),
-
Komisijas 2005. gada 23. decembra Lēmums 2006/66/EK par savstarpējas izmantojamības tehnisko specifikāciju attiecībā uz Eiropas parasto dzelzceļu sistēmas apakšsistēmu “ritošais sastāvs - troksnis” (11).
(7)
Lēmumu 2002/731/EK atcēla ar Komisijas 2006. gada 7. novembra Lēmumu 2006/860/EK par savstarpējas izmantojamības tehnisko specifikāciju attiecībā uz Eiropas ātrgaitas dzelzceļu sistēmas vilcienu vadības iekārtu un signalizācijas apakšsistēmu un grozījumiem A pielikumā Lēmumam 2006/679/EK par savstarpējas izmantojamības tehnisko specifikāciju attiecībā uz Eiropas parasto dzelzceļu sistēmas vilcienu vadības iekārtu un signalizācijas apakšsistēmu (12). Lēmumu 2002/732/EK atcēla ar Komisijas 2007. gada 20. decembra Lēmumu 2008/217/EK par savstarpējas izmantojamības tehnisko specifikāciju Eiropas ātrgaitas dzelzceļu sistēmas infrastruktūras apakšsistēmai (13). Lēmumu 2002/733/EK atcēla ar Komisijas 2008. gada 6. marta Lēmumu 2008/284/EK par savstarpējas izmantojamības tehnisko specifikāciju Eiropas ātrgaitas dzelzceļu sistēmas enerģijas apgādes apakšsistēmai (14). Lēmumu 2002/735/EK atcēla ar Komisijas 2008. gada 21. februāra Lēmumu 2008/232/EK par savstarpējas izmantojamības tehnisko specifikāciju Eiropas ātrgaitas dzelzceļu sistēmas ritošā sastāva apakšsistēmai (15). Lēmumu 2006/66/EK atcēla ar Komisijas 2011. gada 4. aprīļa Lēmumu 2011/229/ES par savstarpējas izmantojamības tehniskajām specifikācijām attiecībā uz Eiropas parasto dzelzceļu sistēmas apakšsistēmu “ritošais sastāvs - troksnis” (16).
(8)
Tomēr Lēmumi 2006/860/EK, 2008/217/EK, 2008/232/EK, 2008/284/EK un 2011/229/ES ietver pārejas noteikumus par to, kā ar šiem lēmumiem atceltos lēmumus piemēro attiecībā uz tehnisko apkopi projektiem, kas apstiprināti saskaņā ar minēto lēmumu pielikumos iekļautajām SITS, kā arī jaunu līniju projektiem un esošu līniju atjaunošanas vai modernizācijas projektiem, kuri attiecīgi Lēmuma 2006/860/EK, Lēmuma 2008/217/EK, Lēmuma 2008/232/EK, Lēmuma 2008/284/EK un Lēmuma 2011/229/ES paziņošanas dienā ir izstrādes beigu posmā vai uz kuriem attiecas līgumi izpildes procesā. Tāpēc Lēmumā 2002/731/EK, 2002/732/EK, 2002/733/EK, 2002/735/EK un 2006/66/EK tomēr būtu jāizdara attiecīgi grozījumi.
(9)
Komiteja, kas izveidota saskaņā ar Direktīvas 2008/57/EK 29. panta 1. punktu, 2004. gada 22. un 23. aprīļa sanāksmē panāca vienošanos svītrot tehniskās apkopes SITS, kas noteikta Komisijas Lēmumā 2002/730/EK (17), pārnesot tās saturu uz citām SITS. Tādējādi 2006. gadā publicētās pārskatītās ātrgaitas dzelzceļu SITS ietvēra Lēmuma 2002/730/EK saturu, tāpēc minētais lēmums skaidrības labad būtu jāatceļ.
(10)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Direktīvas 2008/57/EK 29. panta 1. punktu,
IR PIEŅĒMUSI ŠO LĒMUMU.
1. pants
Lēmuma 2002/731/EK pielikumu groza saskaņā ar šā lēmuma I pielikumu.
2. pants
Lēmuma 2002/732/EK pielikumu groza saskaņā ar šā lēmuma II pielikumu.
3. pants
Lēmuma 2002/733/EK pielikumu groza saskaņā ar šā lēmuma III pielikumu.
4. pants
Lēmuma 2002/735/EK pielikumu groza saskaņā ar šā lēmuma IV pielikumu.
5. pants
Lēmuma 2006/66/EK pielikumu groza saskaņā ar šā lēmuma V pielikumu.
6. pants
Lēmumu 2002/730/EK atceļ.
7. pants
Šo lēmumu piemēro no 2013. gada 24. janvāra.
8. pants
Šis lēmums ir adresēts dalībvalstīm.
Briselē, 2012. gada 23. jūlijā

Classification:
Level 1 Categories: 100158
100154
100144
100155
Level 2 Categories: 100237
100239
100244
100261
100176
100238
Level 3 Categories: 2181
2015
5442
3641
2494
2090
4539
All Categories: 1433
3114
3645
4033
4514
5048
5864
848